**Óravázlat**

**Tantárgy**: Rajz és- vizuális kultúra

**Témakör:** Képzelet és valóság

**Jelleg**: Rajz és - vizuális kultúra, szakkör, szabadidős foglalkozás,

**Óra címe:** Képzelt figurák

**Célok, feladatok:** Tudásszerző kompetencia; Az anyanyelvi és esztétikai kompetencia összekapcsolása; szövegértés fejlesztése, az információk megkeresésének, összegyűjtésének feldolgozásának képessége, ezek ábrázolása, megjelenítése. A színekről tanultak alkalmazása. A kognitív kompetencia, vizuális emlékezet, célirányos figyelem fejlesztése. A logikai gondolkodás, kombinatív képesség fejlesztése.

A személyes kompetencia képességeinek (önbizalom, önállóság, önértékelés) fejlesztése.

Társas készségek, kompetenciák fejlesztése: Az együttműködés, tolerancia, közös döntések iránti felelősségvállalás képességének fejlesztése.

Digitális kompetencia: Online felületek használata, információ szerzés, tanultak elmélyítése céljából.

**Eszközök:** Szitakötő c. folyóirat 32. sz. [www.szitakoto.com](http://www.szitakoto.com), Learningapps.org feladatszerkesztő program,

**Koncentráció:** magyar nyelv és irodalom, egészségtan, matematika, technika

|  |  |  |  |
| --- | --- | --- | --- |
| **Óra menete** | **Eszközök** | **Munkaformák** | **Fejlesztendő**  **kompetenciák** |
| **I.: Előkészítés-szervezés**  A szükséges eszközök előkészítése, munkahely kialakítása, Szitakötő folyóirat 32. sz.  **II. Motiváció**  *II.1. Memória fejlesztés*  *Keresd a párját!* Mi a közös a képekben?  tündér, boszorkány, sárkány, ördög, manó, varázsló,  Milyen tulajdonságaik lehettek ezeknek a lényeknek?  Kiknek volt ártó szándéka? Hogyan?  Kik segítették a mesehőst a célja elérésében?  Hol élhettek ezek a lények?  **III. Célkitűzés**  Ma két verssel fogunk megismerkedni a Szitakötő folyóirat 32. számából. A két vers hangulata különböző. Tetszésed szerint vállalkozhatsz majd a számodra izgalmasabbat megjelenítésére!  Csoportban és egyénileg is dolgozhattok majd a feladaton!  **IV. Új anyag feldolgozása**  IV.1. *Pánti Irén:Tele van az erdő hóval c.* szövegrészletének feldolgozása  Milyen lényeket, csodás dolgokat képzeltek a régi emberek a téli erdőbe?  Miért félhettek tőlük?  Szövegrész részenkénti feldolgozása  Keressétek csoportonként a feltett kérdésre a választ!  1. csoport  5. bekezdés: A néphit szerint a boszorkányok titkát kileső embert hogyan védte az erdő?  2. csoport  6. bekezdést: Milyen tulajdonsága volt az Erdőkirálynak és az erdei lánynak?  3. csoport  7. bekezdést: Milyen az erdő közepén álló Világfa?  Ell.: Felolvasással  Értékelés: folyamatos, szóbeli    *VI.2.Magyarszentmártoni dalszöveg bemutató felolvasása*  Megfigyelési szempont:  Milyen érzelmet fejez ki a dal szerzője?  Kinek a gondolatait ismerjük meg belőle?  Kinek mondja?  Milyen természetfeletti lényeket képzelhetett a téli erdőbe?  Utánozzuk a téli erdőben hallható hangokat!  Milyen színekkel fejeznéd ki ezt a hangulatot?  Ellenőrzé-Értékelés: folyamatos, szóbeli  IV.3. *Kárpáti Tibor Szerencse-kovács*  Az év utolsó napján hogyan búcsúztatjuk az ó évet?  Hogyan búcsúzunk az elmúlt évtől? Mit kívánunk egymásnak?  Melyek ennek a napnak a jelképei? *Párosítsd őket!*  A néphit szerint a tárgyak is csodás tulajdonságokkal rendelkezhetnek. Ezekben még ma is hiszünk, bár tudjuk, hogy……..  A vers bemutató felolvasása  Milyen a hangulata?  *Szómagyarázat*  *grifftojás-játékkal*  rímkovács: -szóban  Ki mondhatja ezt a verset? Kinek mondhatja?  Mit kíván?  Milyen eszközökkel kívánja a szerencsét befolyásolni?  Milyen tárgyakat használ - e célból?  Melyik foglalkozás szerepel minden versszakban?  A vers illusztrátora melyik versszakot jelenítette meg?  Milyen színeket használnál a vers illusztrálásához?  Miért adta ezt a címet a költő?  Olvassátok el még egyszer magatokban a két verset!  **V. Kreatív munka**  Helyezkedjetek el a választott feladatnak megfelelően!  a,   * Egyéni   Önálló munkában illusztrációt készítők csoportja  Tetszőleges technikával dolgozhattok!  Ügyeljetek arra, hogy a színvilága illeszkedjen a vers hangulatához! Díszítsétek illusztrációtokat a vers két sorával.  b, Csoportmunka   * A téli erdő képzeletbeli lényeinek térbeli ábrázolása * A szerencse-kovács c. vers térbeli ábrázolása   Osszátok ki egymás között a feladatokat! A doboz négy oldala lesz a helyszín. Ezt fesse ki 1-2 gyerek a témának megfelelő színnel! Az alapszínt deríthetitek vagy sötétíthetitek is. A többiek a szereplőket rajzolják, fessék , majd vágják ki. A szereplőket mozgásban ábrázoljátok! Ügyeljetek, a méretetekre! A ragasztásnak hagyjatok ki helyet a figurák kivágásakor! Felragasztás előtt próbáljatok ki többféle elrendezést!  Segítségadás: folyamatosan, szóban.  **VI.: Értékelés: Ön - és társértékelés**  Mit jelenített meg? Mi tetszik? Miért?  **Órai munka értékelése:**  Munkafegyelem, produktum alapján.  **Ajánlás:** A tele van az erdő hóval c. szöveg további részeinek elolvasása | dobozok, rajzlap tempera, színes ceruza, olló, ragasztó, Szitakötő folyóirat 32. sz.  Interaktív tábla  learningapps.org/display?v=pkwnjr7j316  [www.szitakoto.com](http://www.szitakoto.com)  learningapps.org/create?new=71#preview  learningapps.org/display?v=p2hvo773a16 | Frontális  Frontális  Frontális  Frontális  Csoportmunka  Frontálisan csoportonként  Frontális  Kooperatív vagy önálló munka  Csoportos  Frontális | A vizuális emlékezet fejlesztése az.  Az anyanyelvi kompetencia (szókincs, beszédkészség, fogalmazás), és az asszociációs (érzelmi és gondolati) képességek fejlesztése.  Emocionális képességek fejlesztése.  A képzelőerő, az asszociációs és a  kombinatív képességek fejlesztése.  A hatékony, önálló tanulás fejlesztése a folyóirat szövegének értelmezésével és az összefüggések felismerésével.  Digitális kompetencia  Az asszociációs (érzelmi és gondolati) kompetencia.  Az esztétikai-művészeti tudatosság fejlesztése a más művészeti ágak adott témához kapcsolódó alkotásainak megismerésével  Digitális kompetencia  A tanulási képességek és a vizuális memória fejlesztése a korábban tanult ismeretek alkalmazásával.  A szociális kompetencia (közösségi érzés, együttműködés) fejlesztése a csoportmunkával összeállított kompozíció kialakításával.  Az alkotó képzelet fejlesztése a témához kapcsolódó jelenet egyéni hangvételű ábrázolásával  Az esztétikai-művészeti kifejezőképesség (a kreativitás, az eredetiség, az alkotó képzelet, a találékonyság, fejlesztése a megismert vers egyéni hangvételű ábrázolásával.  Szociális kompetencia  Tanulás tanulása |